Document ID: 31981R0042

ΚΑΝΟΝΙΣΜΟΣ (ΕΟΚ) αριθ. 42/81 ΤΟΥ ΣΥΜΒΟΥΛΙΟΥ της 1ης Ιανουαρίου 1981 περί του δικαιώματος της Ελληνικής Δημοκρατίας να περιλάβει στην ονοματολογία του Κοινού Δασμολογίου εθνικές διακρίσεις για ορισμένα προϊόντα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την πράξη προσχωρήσεως του 1979, και ιδίως το άρθρο 65 παράγραφος 3 δεύτερο εδάφιο,
την πρόταση της Επιτροπής.
Εκτιμώντας:
ότι σύμφωνα με το άρθρο 65 παράγραφος 3 πρώτο εδάφιο της πράξεως προσχωρήσεως η Ελλάδα εφαρμόζει από 1η Ιανουαρίου 1981 την ονοματολογία του Κοινού Δασμολογίου για τα προϊόντα που υπάγονται στο παράρτημα II της συνθήκης- ότι εν τούτοις, σύμφωνα με το δεύτερο εδάφιο της εν λόγω παραγράφου, είναι δυνατόν να επιτραπεί στην Ελλάδα να περιγάβει στην ονοματολογία του Κοινού Δασμολογίου τις υφιστάμενες εθνικές διακρίσεις, για να προβεί σε προοδευτική προσέγγιση προς το δασμολόγιο αυτό, ή στην κατάργηση των δασμών στο εσωτερικό της Κοινότητος, εφ' όσον δεν προκύπτουν δυσχέρειες για εφαρμογή της κοινοτικής ρυθμίσεως-
ότι για τα προϊόντα, που υπόκεινται σε δασμούς παρόμοιο δικαίωμα είναι δικαιολογημένο και δεν προκαλεί δυσχέρειες εφ' όσον τα προϊόντα αυτά, υπαγόμενα στην ίδια διάκριση του Κοινού Δασμολογίου, υποβάλλονται σε διαφορετικούς δασμούς- ότι πρέπει να επιτραπεί στην Ελλάδα να περιλάβει, για τα προαναφερθέντα προϊόντα, εθνικές διακρίσεις στην ονοματολογία του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τα προϊόντα που υπάγονται στο παράρτημα II της συνθήκης και για τα οποία η κοινοτική ρύθμιση προβλέπει την εφαρμογή δασμών κατά την εισαγωγή από τρίτες χώρες, επιτρέπεται στην Ελληνική Δημοκρατία να περιλάβει στην ονοματολογία του Κοινού Δασμολογίου τις εθνικές διακρίσεις που είναι απαραίτητες για την πραγματοποίηση της προοδευτικής προσεγγίσεως προς το δασμολόγιο αυτό, ή της καταργήσεως των δασμών στο εσωτερικό της Κοινότητος, σύμφωνα με τους όρους που προβλέπονται στην πράξη προσχωρήσεως.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1981.
Ο παρών κανονισμός είναι σεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, την 1η Ιανουαρίου 1981.

Labels: 3
18
6